а́ще у́бѡ и не ѡбраща́емся вся́кѡ ѿ лука́вствъ на́шихъ, но ты̀ са́мъ изба́ви ѿ лука́выя со́вѣсти всѣ́хъ на́съ, и да́ждь во вся́комъ бл҃годѣя́ніи бл҃гоугоди́ти тебѣ̀:мл҃твами неискусому́жнѡ тебѐ ро́ждшія, чс̑тыя бг҃омт҃ре, приснодв҃ы мр҃і́и:предста́тельствы ст҃ы́хъ и бг҃ови́дныхъ а́гг҃лъ, и всѣ́хъ ст҃ы́хъ я́кѡ ты̀ єсѝ млс̑ти исто́чникъ, и бл҃гоутро́бія неизслѣ́димая пучи́на, и тебѣ̀ сла́ву возсыла́емъ, со безнача́льнымъ твои́мъ ѻц҃е́мъ, и съ прест҃ы́мъ, и бл҃ги́мъ, и животворя́щимъ твои́мъ дх҃омъ, ны́нѣ и при́снѡ, и во вѣ́ки вѣкѡ́въ, ами́нь